สวัสดีรับ เมื่อวันที่22 มีอะไรกับเเฟนแต่ใส่ถุงยางอนามัย เช็คดูแล้วไม่แตกไม่รั่ว รอบครอบมาก แต่ก่อนหน้านั้น ก่อนที่จะมีเพศสัมพันธ์ ผู้ชายมีน้ำหล่อลื่นออกมา ก็เลยเอานิ้วเช็ดออก ผ่านไปสักพักก็เอานิ้วไปช่วยฝ่ายหญิง แล้วก็เริ่มมีเพศสัมพันธ์ ก่อนหน้านี้ผู้ชายช่วยตัวเองเมื่อวันที่20 อยากทราบว่าท้องไหม? น้ำหล่อลื่นไม่สามารถทำให้ท้องได้ แต่อสุจิที่ค้างอยู่ตั้งแต่วันที่20ยังอยู่รึเปล่าครับ
สวัสดีค่ะ โดยปกติแล้วถ้าเป็นน้ำหล่อลื่นจริงๆจะไม่มีตัวอสุจิปนออกมา และไม่ทำให้เกิดการตั้งครรภ์ได้ แต่อย่างไรก็ตามในช่วงก่อนการหลั่งจริงๆนั้น เป็นไปได้ที่อสุจิจะเล็ดลอดออกมาผสมกับน้ำหล่อลื่น การที่หลั่งไปตั้งแต่วันที่ 20 ไม่ได้สัมพันธ์กับน้ำหล่อลื่นของวันนี้ แต่อย่างที่กล่าวไปว่าน้ำหล่อลื่นมีโอกาสปนเปื้อนอสุจิได้ค่ะแต่ถ้าเป็นการมีเพศสัมพันธ์แค่การใช้นิ้วที่อาจจะเปื้อนน้ำหล่อลื่นอยู่นั้น แทบจะไม่มีโอกาสทำให้เกิดการตั้งครรภ์ได้ เพราะน้ำอสุจิจะต้องอยู่ในร่างกายเพศหญิงแทบจะทันทีที่ถูกหลั่งออกมาเพื่อให้มีชีวิตและผ่านเข้าไปผสมกับไข่ได้หากไม่สบายใจ สามารถที่จะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และสังเกตรอบเดือนครั้งต่อไป หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป